Olivia Holt

Olivia Hastings Holt (s. 5. elokuuta 1997 Germantown, Tennessee, Yhdysvallat)https://www.youtube.com/watch?v=m4g2Ds8wkDg&feature=autoplay&list=UUg9wsCh4F0i4wt54BTAtVGw&playnext=5 on yhdysvaltalainen näyttelijä ja laulaja. Hän on parhaiten tunnettu Disney Channelin tilannekomediasarjoista Kickin’ It ja Se en ollut minä. Holtilla on levytyssopimus Hollywood Recordsin kanssa.

 Varhainen elämä 
Olivia Holt syntyi Germantownissa, Tennesseessä Mark ja Kim Holtille. Hänellä on vanhempi sisko Morgan (s. 1990) ja nuorempi veli Cade (s. 2001).

Holtin ollessa kolmevuotias perhe muutti Memphisin kautta Nesbitiin, Mississippiin, jossa hän kasvoi kunnes muutti perheineen Los Angelesiin vuonna 2011. Hän harrasti telinevoimistelua seitsemän vuotta ja oli koulunsa cheerleader. Holt katsoi lapsena usein Disney Channelin sarjoja, hänen suosikkejaan olivat Lizzie McGuire ja That’s So Raven.Olivia Holt – IMDb Viitattu 28.12.2016

 Ura 
 Näyttelijänä 
Holt aloitti näyttelemisen kotikaupunkinsa teatterituotannoissa kolmevuotiaana. Hän esiintyi kymmenvuotiaasta alkaen useissa eri brändien tv-mainoksissa, kuten Hasbro, Mattel, Bratz ja Littlest Pet Shop."Teen Queen!" Disney Channel. 14.7.2016. 

Voimistelumeriittinsä ansiosta Holt sai Kimin roolin Disney XD -kanavan nuortensarjasta Kickin' It vuonna 2011. Hän lähti sarjasta kolmannen kauden jälkeen otettuaan pääroolin Disney Channelin tilannekomediasta Se en ollut minä. Sarjan tuotanto aloitettiin vuonna 2013 ja sitä tehtiin kaksi tuotantokautta vuoteen 2015 asti. Holt näytteli pääroolin myös Disney Channel -kanavan elokuvassa Girl vs. Monster vuonna 2012.

Holtilla on rooli draamaelokuvassa Same Kind of Different as Me, joka sai ensi-iltansa Yhdysvalloissa lokakuussa 2017. Vuodesta 2018 alkaen hän on näytellyt toista pääosaa Marvel Comicsin hahmoihin perustuvassa televisiosarjassa Cloak & Dagger.

 Laulajana 
Holt lauloi kolme kappaletta elokuvan Girl vs. Monster soundtrackille, sekä cover-version Nancy Sinatran kappaleesta ”These Boots Are Made for Walkin'” Disney Channelin sarjaan Shake It Up. Holt lauloi myös Se en ollut minä -sarjan tunnuskappaleen ”Time of Our Lives”, ja kappaleen ”Carry On” Disneyn luontodokumenttiin Bears. Hän levytti myös ”Winter Wonderland” -kappaleesta cover-version vuoden 2012 Disney Channel Holiday Playlist -albumille.

Vuonna 2016 Holt julkaisi sopimusyhtiönsä Hollywood Recordsin kautta EP-levyn Olivia, jolta ilmestyivät singlet ”History” ja ”Phoenix”. Kappaleille tehtiin myös musiikkivideot. Samana vuonna Holt aloitti ensimmäisen kiertueensa, Rise of a Phoenix Tourin, jolla on mukana myös suomalainen Isac Elliot.

 Muuta 
Holt on ollut kännykkäpeliyritys PlayMG:n mainoskasvo ja osaomistaja vuodesta 2013 lähtien. Maaliskuussa 2016 hänestä tuli Neutrogenan mainoskasvo.

 Filmografia 
+ Elokuvat  Vuosi  Elokuva  Rooli  Huomioita  2009  Black & Blue  Claire  2014  Helinä-keiju ja Mikä-mikä-hirviön arvoitus  Morgan  äänirooli 2016  The Standoff  Amy Roberts  2017  Class Rank  Veronica Krauss  Same Kind of Different as Me  Regan Hall  2018  Status Update  Dani  Gnome Alone  Brittany  äänirooli
+Televisio Vuosi  Nimi Rooli  Huomioita  2011–15  Kickin' It  Kim Crawford  vakituinen rooli kausilla 1–3, vierailijana kaudella 4 2012  Girl vs. Monster  Skylar Lewis  Disney Channel Original Movie 2013  Shake It Up  Georgia nuorena  jakso: ”My Bitter Sweet 16 It Up” 2014–2015  Se en ollut minä  Lindy Watson  Päärooli; 39 jaksoa 2015  Ultimate Spider-Man  Petra Parker / Hämähäkkityttö  äänirooli; jakso: ”Hämisversumi”  Dog with a Blog  Wacky Jackie  jakso: ”Stan Gets Married” 2015, 2017  Penn Zero: Part-Time Hero  Amber  äänirooli; 3 jaksoa 2016  The Evermoor Chronicles  Valentina  jaksot: ”Valentina”, ”Nevermoor” 2018–2019  Cloak & Dagger  Tandy Bowen / Tikari  päärooli 2019–2020  Spider-Man  äänirooli; jaksot: ”Viitta ja Tikari”, ”Kellari” ja ”Vengeance of Venom” 2019  Runaways  jaksot: ”Left-Hand Path” ja ”Devil's Torture Chamber”

 Diskografia 

 EP:t 
Olivia (2016)

 Singlet 
 ”Phoenix” (2016) 
 ”History” (2016)
 ”Paradise” (2017)
 ”Party on a Weekday” (2017)
 ”Generous” (2017)
 ”16 Steps” (2018)
 ”Distance” (Nicky Romeron kanssa, 2019)
 ”Bad Girlfriend” (2019)

 Muut kappaleet 
 ”Had Me @ Hello” (2012)
 ”Fearless” (2012)
 ”Nothing's Gonna Stop Me Now” (2012)
 ”Winter Wonderland” (2012)
 ”Snowflakes” (2013)
 ”These Boots Are Made for Walkin’” (2013)
 ”Carry On” (2014)
 ”Time of Our Lives” (2014)
 ”Christmas (Baby Please Come Home)” (2017)
 ”Come Sail Away” (2018)

 Palkinnot ja ehdokkuudet 
 Vuosi  Palkinto Kategoria  Ehdokas Lopputulos Viite 2013  Radio Disney Music Awards  Best Crush Song  ”Had Me @ Hello”    2013 Radio Disney Music Awards: Nominees Announced! - Bop and Tigerbeat Magazine  bopandtigerbeat.com. 14.3.2013. Viitattu 28.12.2016 Shorty Awards  Best Actress  Kickin' It    "OLIVIA HOLT WAS NOMINATED FOR A SHORTY AWARD!" Shorty Awards. Viitattu 28.12.2016 2018  Teen Choice Awards  Choice Summer TV Star  Cloak & Dagger     Choice Female Hottie  itsenään   

 Lähteet 

 Aiheesta muualla 



Luokka:Yhdysvaltalaiset televisionäyttelijät
Luokka:Yhdysvaltalaiset lapsinäyttelijät
Luokka:Yhdysvaltalaiset laulajat
Luokka:Vuonna 1997 syntyneet
Luokka:Elävät henkilöt